Pistolet automatique modèle 1935S

KinnigBroDoarePistolenn damaotomatek, un-oberMont en-droTennata dre argil berr ar c'hanolMunisionoù7,65 × 20 mm LongProduerienStumm PA35SManufacture d'Armes de Saint-ÉtienneStumm PA 35SM1Manufacture d'Armes de ChâtelleraultManufacture d'Armes de Saint-Étienne (frammoù ha kargerioù)Manufacture d'Armes de Tulle (kanolioù ha riklerezioù)Manufacture d'Armes de Paris (kanolioù)SAGEM (10.000 skouerenn a-bezh)Mare produiñ1937 - 1956Niver produet67.572Pouez ha muzulioùMas (hep kartouchenn)0,720 kgHirder197 mmHirder ar c'hanol109 mmPerzhioù allTizh mont e-maez ar boledoù V0345 m/sEndalc'hKarger fiñv 8 kartouchennLezennRummad e Bro-C'hallB
Ar PA 35S (PA evit Pistolet Automatique, Pistolenn Aotomatek), anvet Pistolet automatique modèle 1935S en ur mod ofisiel, zo ur bistolenn damaotomatek un-ober ijinet e Labouradeg Armoù Saint-Étienne hag implijet gant arme Bro-C'hall dreist-holl Le Pistolet automatique de 7,65 mm modèle 35S et 35SM1, war Armes Françaises (lennet d'ar 25/10/2024). Servijout a reas war an tachennoù-emgann etre fin ar bloavezhioù 1930 hag ar bloavezhioù 1970. 

 Istor 
Evel ar PA 35A eo ganet ar PA 35S diwar c'hoant arme Bro-C'hall da vezañ pourveziet gant un arm-dorn modernoc'h evit ar revolver Modèle 1892 goude ar Brezel-bed Kentañ. Soñjet e voe er bloavezhioù 1920 sevel ur bistolenn nevez kambret e 9 × 19 mm Parabellum, abalamour en doa diskouezet ar munision e efedusted etre 1914 ha 1918 e armoù evel ar Colt M1911 stadunanat hag al Luger P08 alaman. A-benn ar fin e prenas Frañs ur stock munisionoù 7,65 × 20 mm Long digant ar Stadoù-Unanet, ha daoust da wander ar gartouchenn-mañ e voe divizet implijout anezhi en armoù-dorn nevez Maître Luger, PA35A et PA35S – Le duo de pistolets français en 7,65 Long, Theatrum Belli, 21/03/2022 (lennet d'ar 25/10/2024). 

Goude esaeoù e 1935 e voe kaset amprouennoù en arme c'hall gant meur a bistolenn. Div anezhe a voe dibabet : ar PA 35A savet gant an SACM, hag ar PA 35S ijinet er MAS. Ur mod e oa da adtapout dale Frañs war dachenn an armoù-dorn damaotomatek o klask produiñ muioc'h anezhe. Daoust da neuz damheñvel an div bistolenn, ne c'haller ket implijout pezh ebet eus an eil evit lakaat war eben Le Pistolet automatique de 7,65 mm modèle 35A, war Armes Françaises (lennet d'an 18/09/2024). 

Produet e voe an arm e Saint-Étienne etre 1938 ha miz Even 1940. Goude ar brezel e voe degaset kemmoù d'al loc'henn-surentez. Ar stumm nevez, anvet PA 35SM1, a voe produet a-drugarez da genlabour meur a labouradeg betek 1956. Ouzhpenn 67.000 skouerenn eus an daou stumm a voe produet en holl. 

Servijout a reas ar PA 35S en Eil Brezel-bed, e brezel Indez-Sina hag e hini Aljeria, memes ma voe kemeret he flas gant ar MAC 50 adalek 1950 tamm-ha-tamm . 

 Levrlennadur 
  BASTIÉ Jean-Pierre, Les armes réglementaires françaises en 7,65 Long - PA 1935 A & S, PM 1938, Crépin-Leblond, 2021, 208 p., ISBN 9782703004646

 Liammoù diavaez 
  Deskrivadur ar PA 35S gant fotoioù war Arme et Passion

 Daveennoù 

Rummad:Pistolennoù
Rummad:Armoù Bro-C'hall
Rummad:Armoù an Eil Brezel-bed
Rummad:Armoù Brezel Indez-Sina
Rummad:Armoù Brezel Aljeria